Google Cast

Google Cast er en proprietær protokoll utviklet av Google for å styre avspilling av lyd og bilde strømmet fra internett på en kompatibel skjerm og/eller høyttalersystem. Eksempler på bruk er avspilling av video på fjernsyn eller musikk på lydanlegg, styrt via en mobiltelefon, personlig datamaskin eller smarthøyttaler. Det er også mulig å speile innhold fra nettleseren Google Chrome.

Utstyr som kommer med innebygd støtte for Google Cast markedsføres under navnet Chromecast built-in.

Historie 
Protokollen ble lansert i 2013 sammen med Google sin første generasjon av Chromecast. I 2014 ble programvareutviklingssettet Google Cast SDK gitt ut slik at tredjeparter kunne implementere støtte for protokollen i sin programvare.

Tidligere var det nødvendig at styringseneheten måtte være tilkoblet det samme WiFi-nettverket som avspillingenheten. Siden desember 2014 har det imidlertid vært en funksjonalitet som kalles "gjestemodus" som kan aktiveres, og som gjør det mulig å koble seg til enten ved å detektere en nærliggende spiller med ultralyd eller ved hjelp av en firesifret PIN-kode.Gjestemodus er ikke tilgjengelig på alt utstyr.

Se også 
 AirPlay
 WiDi
 Miracast
 Digital Living Network Alliance
 DisplayLink

Referanser 

Google